title: A Bizottság 2006/133/EK irányelve ( 2006. december 11. ) a 91/414/EGK tanácsi irányelvnek a fluzilazol hatóanyagként való felvétele céljából történő módosításáról   (EGT vonatkozású szöveg)

text:
               12.12.2006

               HU

               Az Európai Unió Hivatalos Lapja

               L 349/27

      A BIZOTTSÁG 2006/133/EK IRÁNYELVE

   (2006. december 11.)
   a 91/414/EGK tanácsi irányelvnek a fluzilazol hatóanyagként való felvétele céljából történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (2) megállapítja azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzékben szerepel a fluzilazol.

               (2)

               A fluzilazol esetében az emberi egészségre és a környezetre gyakorolt hatások értékelése a 3600/92/EGK rendeletben meghatározott rendelkezésekkel összhangban megtörtént, a felhasználási céloknak a bejelentők által javasolt körét illetően. A 3600/92/EGK bizottsági rendelet végrehajtása céljából a növényvédő szerek hatóanyagainak megállapításáról és a referens tagállamok kijelöléséről szóló, 1994. április 27-i 933/94/EK bizottsági rendelet (3) értelmében Írország a kijelölt referens tagállam. Írország a 3600/92/EGK rendelet 7. cikke (1) bekezdésének c) pontjával összhangban 1996. április 30-án benyújtotta a vonatkozó értékelő jelentést és ajánlásokat a Bizottságnak.

               (3)

               Az értékelő jelentést a tagállamok és a Bizottság az Élelmiszerlánc- és Állat-egészségügyi Állandó Bizottság keretében felülvizsgálták.

               (4)

               A fluzilazol tekintetében két kérdést nyújtottak be a növényügyi tudományos bizottsághoz („tudományos bizottság”). Az első kérdés arra vonatkozott, hogy a javasolt NOEC (az a koncentráció, amelynek nincs megfigyelhető hatása) megfelelő-e a szaporodásra gyakorolt hátrányos hatásokkal szembeni elegendő védelem biztosításához, valamint általánosabban, a halak korai életszakaszában végzett vizsgálat mennyire érzékeny a halak teljes életciklusára vonatkozó vizsgálathoz képest. A második kérdés a szerves anyagok lebomlására gyakorolt lehetséges hatáshoz kapcsolódik. Mindkét esetben figyelembe vették a tudományos bizottság ajánlásait (4) ezen irányelv és a vonatkozó felülvizsgálati jelentés elkészítése során.

               (5)

               A különböző vizsgálatokból kiderült, hogy a fluzilazolt tartalmazó növényvédő szerek várhatóan megfelelnek a 91/414/EGK irányelv 5. cikke (1) bekezdésének a) és b) pontjában meghatározott követelményeknek azon felhasználási célokat illetően, amelyeket a Bizottság felülvizsgálati jelentésében megvizsgáltak és részleteztek, feltéve hogy megfelelő kockázatcsökkentő intézkedéseket alkalmaznak. Tekintve, hogy a fluzilazol veszélyes anyag, használata nem lehet korlátozás nélküli. Különösen gondot jelent az, hogy önmagában mérgező hatású, beleértve lehetséges endokrinromboló tulajdonságait. Jelenleg nem létezik tudományos konszenzus a kockázat pontos nagyságáról. Az elővigyázatosság alapelvét alkalmazva, valamint figyelembe véve a tudományos ismeretek jelenlegi állását, kockázatcsökkentő intézkedéseket kell bevezetni az emberi és állati egészségnek, valamint a környezetnek a Közösségben vállalt magas szintű védelme érdekében.

               (6)

               A 91/414/EGK irányelv 5. cikkének (4) bekezdése és 6. cikkének (1) bekezdése szerint valamely hatóanyagnak az I. mellékletbe való felvételét feltételekhez lehet kötni, illetve korlátozásokat lehet kikötni. Ebben az esetben a jegyzéken szereplés időtartamára és az engedélyezett célnövényekre vonatkozó korlátozások tekinthetők szükséges intézkedéseknek. Az Élelmiszerlánc- és Állat-egészségügyi Állandó Bizottsághoz benyújtott eredeti intézkedések a jegyzéken szereplés időtartamának hét évre történő korlátozását javasolták, hogy a tagállamok elsőbbséget biztosítsanak a már forgalomban lévő, fluzilazolt tartalmazó növényvédő szerek vizsgálatának. A védelem kívánt magas színvonalától való eltéréseket elkerülendő, a 91/414/EGK irányelv I. mellékletébe történő felvételt a fluzilazol olyan felhasználásaira kívánták korlátozni, amelynek közösségi értékelése már ténylegesen megtörtént, és amelyekre a javasolt felhasználást illetően megállapították, hogy az megfelel a 91/414/EGK irányelv feltételeinek. Ez azt is jelenti, hogy olyan más felhasználás esetén, amelyre a fenti értékelés nem, vagy csak részben terjedt ki, teljes körű értékelést kell végezni, mielőtt mérlegelni lehetne a felvételt a 91/414/EGK irányelv I. mellékletébe. Végül, a fluzilazol veszélyes jellege miatt szükségesnek ítélték, hogy legalább minimális szinten megtörténjen azoknak az egyes kockázatcsökkentő intézkedéseknek a közösségi összehangolása, amelyeket a tagállamoknak az engedélyek kiadásakor alkalmazniuk kellett.

               (7)

               A 91/414/EGK irányelvben megállapított eljárások szerint a Bizottság dönt a hatóanyagok jóváhagyásáról, beleértve a kockázatkezelési intézkedéseket is. A tagállamok felelősségi körébe tartozik a növényvédő szerek által keltett kockázatokat csökkentő intézkedések végrehajtása, alkalmazása és ellenőrzése. A több tagállam által is megfogalmazott aggályok azt a megítélésüket tükrözik, hogy további korlátozások szükségesek ahhoz, hogy a kockázat elfogadható, és a Közösségben elérni kívánt magas szintű védelemmel összhangban lévő szintre csökkenjen. A megfelelő biztonsági és védelmi szint meghatározása a fluzilazol további gyártásának, forgalmazásának és használatának tekintetében jelenleg a kockázatkezelés témakörébe tartozik.

               (8)

               Ennek következtében a Bizottság felülvizsgálta álláspontját. Az emberi és az állati egészség, illetve a környezet magas szintű közösségi védelmének kellő tükrözése érdekében indokoltnak ítélték, hogy a (6) preambulumbekezdésben meghatározott elveken túl tovább csökkentsék a jegyzéken szereplés időtartamát, hét évről 18 hónapra. Ez tovább csökkenti a kockázatokat azzal, hogy elsőbbséget ad a hatóanyag újbóli értékelésének.

               (9)

               A fluzilazolt tartalmazó növényvédő szerek várhatóan megfelelnek a 91/414/EGK irányelv 5. cikke (1) bekezdésének a) és b) pontjában meghatározott követelményeknek azon felhasználási célokat illetően, amelyeket a Bizottság felülvizsgálati jelentésében megvizsgáltak és részleteztek, feltéve hogy megfelelő kockázatcsökkentő intézkedéseket alkalmaznak.

               (10)

               Függetlenül attól a megállapítástól, hogy a fluzilazoltartalmú növényvédő szerek várhatóan kielégítik a 91/414/EGK irányelv 5. cikke (1) bekezdésének a) és b) pontjában lefektetett követelményeket, indokolt további információkat szerezni egyes konkrét kérdésekről. A fluzilazol lehetséges endokrinromboló tulajdonságait a jelenleg rendelkezésre álló legjobb gyakorlatnak megfelelő vizsgálatot követve értékelték. A Bizottság tudatában van annak, hogy a Gazdasági Együttműködési és Fejlesztési Szervezet (OECD) jelenleg vizsgálati iránymutatásokat dolgoz ki a lehetséges endokrinromboló tulajdonságok értékelésének további pontosítása céljából. Ezért helyénvaló megkövetelni, hogy amint az egyeztetett OECD vizsgálati iránymutatások megszületnek, a fluzilazolt ilyen további vizsgálatnak vessék alá, és hogy a bejelentő ezeket a tanulmányokat benyújtsa. A tagállamoknak továbbá célszerű az engedélyek jogosultjaitól információkat kérniük a fluzilazol használatáról, beleértve a kezelők egészségével kapcsolatos eseményekre vonatkozó információkat is.

               (11)

               Mint a 91/414/EGK irányelv I. mellékletében szereplő összes többi anyag esetében, a fluzilazol helyzetét is felül lehet vizsgálni az említett irányelv 5. cikkének (5) bekezdése értelmében az esetleg felmerülő új adatok fényében. Hasonlóképpen, az, hogy ez az anyag az I. mellékletben konkrét lejárati dátummal szerepel, nem jelenti azt, hogy a jegyzékre való felvételét, az irányelvben lefektetett eljárások szerint, ne lehetne megújítani.

               (12)

               A 3600/92/EGK rendelet keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos korábbi tapasztalatok szerint nehézségek támadhatnak annak értelmezésében, hogy a már kiadott engedélyek jogosultjainak milyen kötelességei vannak az adatokhoz való hozzáférést illetően. A további nehézségek elkerülése végett szükségesnek látszik ezért pontosítani a tagállamok kötelességeit, különösen azt, hogy meg kell győződniük arról, hogy az engedély jogosultja megfelelően igazolja-e, hogy hozzáfér olyan dossziéhoz, amely megfelel az említett irányelv II. mellékletében leírt követelményeknek. Ez a pontosítás azonban az I. mellékletet módosító eddigi irányelvekhez képest nem ró új kötelezettségeket a tagállamokra vagy az engedélyek jogosultjaira.

               (13)

               Egy hatóanyagnak az I. mellékletbe történő felvétele előtt megfelelő időnek kell eltelnie ahhoz, hogy a tagállamoknak és az érdekelt feleknek lehetőségük legyen felkészülni a hatóanyag felvételéből adódó új követelmények teljesítésére.

               (14)

               Azon kötelezettségek sérelme nélkül, amelyek a 91/414/EGK irányelv alapján következnek abból, ha egy hatóanyagot felvesznek az I. mellékletbe, indokolt a felvétel után hat hónapot hagyni, hogy a tagállamok felülvizsgálhassák a fluzilazolt tartalmazó növényvédő szerekre már kiadott engedélyeket, ezáltal teljesülhessenek a 91/414/EGK irányelvben és különösen annak 13. cikkében előírt követelmények, valamint az I. mellékletben meghatározott vonatkozó feltételek. A tagállamoknak célszerű az érvényes engedélyeket szükség szerint módosítani, újakkal helyettesíteni vagy visszavonni, a 91/414/EGK irányelv rendelkezéseivel összhangban. A fenti határidőtől eltérve hosszabb időt kell hagyni az egyes növényvédő szerek egyes felhasználási céljaira vonatkozó, a III. melléklet szerinti teljes dosszié benyújtására és értékelésére, a 91/414/EGK irányelvben meghatározott egységes alapelveknek megfelelően. Figyelembe véve a fluzilazol veszélyes tulajdonságait, a tagállamok számára legfeljebb 18 hónapos időszakot célszerű nyitva tartani annak ellenőrzésére, hogy a hatóanyagként csak fluzilazolt tartalmazó, vagy más engedélyezett hatóanyagokat is tartalmazó növényvédő szerek megfelelnek-e a VI. melléklet rendelkezéseinek.

               (15)

               Ezért a 91/414/EGK irányelvet a fentieknek megfelelően módosítani kell.

               (16)

               Az Élelmiszerlánc- és Állat-egészségügyi Állandó Bizottság az elnöke által kitűzött határidőn belül nem nyilvánított véleményt, ezért a Bizottság az említett intézkedésekre vonatkozóan javaslatot nyújtott be a Tanácshoz. A 91/414/EGK irányelv 19. cikke (2) bekezdésének második albekezdésében meghatározott időtartam lejártáig a Tanács egyfelől nem fogadta el a javasolt végrehajtási jogi aktust, másfelől nem nyilvánított ellenvéleményt az intézkedések végrehajtását célzó javaslattal szemben, és ezzel a Bizottság hatáskörébe került ezen intézkedések elfogadása,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete az ezen irányelv mellékletében meghatározottak szerint módosul.
   2. cikk
   A tagállamok legkésőbb 2007. június 30-ig elfogadják és kihirdetik az ezen irányelv előírásainak betartásához szükséges törvényi, rendeleti és közigazgatási rendelkezéseket. E rendelkezések szövegét, valamint e rendelkezések és az irányelv közötti megfelelést bemutató táblázatot haladéktalanul megküldik a Bizottságnak.
   Ezeket a rendelkezéseket 2007. július 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésükkor ilyen hivatkozással együtt kell megjelenniük. A hivatkozás módját a tagállamok határozzák meg.
   3. cikk
   (1)   A fluzilazolt hatóanyagként tartalmazó növényvédő szerekre kiadott engedélyeknek a 91/414/EGK irányelvvel összhangban történő szükséges módosítását, illetve visszavonását a tagállamok 2007. június 30-ig elvégzik. Az említett időpontig különösen arról kell meggyőződniük, hogy az említett irányelv I. mellékletének fluzilazollal kapcsolatos feltételei teljesülnek-e, az e hatóanyagra vonatkozó bejegyzés B. részében megjelöltek kivételével, és hogy az engedély jogosultja rendelkezik-e az említett irányelv II. mellékletében szereplő követelményeknek megfelelő dossziéval, vagy ilyenhez hozzáférhet-e, az irányelv 13. cikkében meghatározott feltételekkel összhangban.
   (2)   Eltérve az (1) bekezdésben leírtaktól, minden fluzilazoltartalmú engedélyezett növényvédő szerre a tagállamok újraértékelik a terméket a 91/414/EGK irányelv VI. mellékletében foglalt egységes alapelvek szerint, az említett irányelv III. mellékletének megfelelő dosszié alapján és figyelembe véve az említett irányelv I. mellékletében a fluzilazolra vonatkozó bejegyzés B. részét. Az értékelés alapján eldöntik, hogy a szer megfelel-e a 91/414/EGK irányelv 4. cikke (1) bekezdésének b), c), d) és e) pontjában meghatározott feltételeknek.
   Ezt követően a tagállamok a fluzilazoltartalmú szerekre 2008. június 30-ig szükség szerint módosítják vagy visszavonják az engedélyt.
   4. cikk
   Ez az irányelv 2007. január 1-jén lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2006. december 11-én.

            a Bizottság részéről

         Markos KYPRIANOU

            a Bizottság tagja

      (1)  HL L 230., 1991.8.19., 1. o. A legutóbb a 2006/85/EK bizottsági irányelvvel (HL L 293., 2006.10.24., 3. o.) módosított irányelv.

      (2)  HL L 366., 1992.12.15., 10. o. A legutóbb a 2266/2000/EK rendelettel (HL L 259., 2000.10.13., 10. o.) módosított rendelet.

      (3)  HL L 107., 1994.4.28., 8. o. A legutóbb a 2230/95/EK rendelettel (HL L 225., 1995.9.22., 1. o.) módosított rendelet.

      (4)  A növényügyi tudományos bizottság véleménye a Bizottságnak a fluzilazol 91/414/EGK tanácsi irányelv szempontjából való értékelésére vonatkozó kérdéseire (a növényügyi tudományos bizottság által 2002. július 18-án elfogadott vélemény).

      MELLÉKLET
      A 91/414/EGK irányelv I. mellékletében a táblázat vége a következő bejegyzésekkel egészül ki:

                     Szám

                     Közhasználatú név, azonosító szám

                     IUPAC-név

                     Tisztaság (1)

                     Hatálybalépés

                     A jegyzéken szereplés lejárata

                     Külön rendelkezések

                     „147

                     Fluzilazol
                     CAS-szám: 85509-19-9
                     CIPAC-szám: 435

                     Bisz(4-fluorofenil)(metil) (1H-1,2.4-triazol-1-il-metil)-szilán

                     925 g/kg

                     2007. január 1.

                     2008. június 30.

                     A.   RÉSZ
                     Csak gombaölő szerként engedélyezhető a következő növényekhez:

                                 —

                                 gabona, rizs kivételével,

                                 —

                                 kukorica,

                                 —

                                 repce,

                                 —

                                 cukorrépa,

                           legfeljebb 200 g hatóanyag/hektár/kijuttatás mértékben.
                     A következő használatokat tilos engedélyezni:

                                 —

                                 légi kijuttatás,

                                 —

                                 kijuttatás háti permetezővel vagy kézi permetezővel, akár szakemberek, akár nem szakemberek által,

                                 —

                                 házi kert.

                           A tagállamok biztosítják, hogy minden megfelelő kockázatcsökkentő intézkedés megtörténjen. Külön figyelmet kell fordítani a következők védelmére:

                                 —

                                 Vízi élőlények. A kezelt területek és a felszíni vizek között megfelelő távolságot kell tartani. Ez a távolság annak függvénye lehet, hogy alkalmaznak-e a permet terjedését gátló eljárásokat vagy eszközöket.

                                 —

                                 Madarak és emlősök. Az engedélyezés feltételei között szerepelniük kell kockázatcsökkentő intézkedéseknek, mint például a kijuttatás ütemezésének gondos megválasztása, és olyan készítmények kiválasztása, amelyek fizikai megjelenésük vagy megfelelő elriasztást biztosító szerek jelenléte eredményeként a lehető legkisebbre csökkentik az érintett fajok veszélyeztetését.

                                 —

                                 A kezelők, akiknek megfelelő védőruházatot kell viselniük, különösen kesztyűt, overallt, gumicsizmát és arcvédőt vagy védő szemüveget a keverés, betöltés, kijuttatás és a felszerelés tisztítása során, kivéve ha az anyag által jelentett veszélyek megfelelően ki vannak küszöbölve a felszerelés kialakításának, vagy annak köszönhetően, hogy a felszerelés el van látva meghatározott védőeszközökkel.

                           B.   RÉSZ
                     A VI. mellékletbe foglalt egységes alapelvek megvalósítása érdekében figyelembe kell venni a fluzilazolról szóló felülvizsgálati jelentés következtetéseit, és különösen annak I. és II. függelékét.
                     A tagállamok gondoskodnak arról, hogy az engedélyek jogosultjai minden évben legkésőbb december 31-ig bejelentsék a kezelők egészségével kapcsolatos eseményeket. A tagállamok előírhatnak adatszolgáltatási kötelezettséget (mint például értékesítési adatok és a használati szokások felmérése), hogy reális kép alakuljon ki a fluzilazol használatának körülményeiről és lehetséges toxikológiai hatásáról.
                     A tagállamok kérik a fluzilazol lehetséges endokrinromboló tulajdonságaira vonatkozó további tanulmányok benyújtását a Gazdasági Együttműködési és Fejlesztési Szervezet (OECD) által elfogadott, endokrinromboló hatásra vonatkozó vizsgálati iránymutatások elfogadását követő két éven belül. Biztosítják, hogy a bejelentő, akinek a kérésére a fluzilazolt felvették e mellékletbe, a fent említett iránymutatások elfogadását követő két éven belül benyújt ilyen tanulmányokat a Bizottságnak.”

         (1)  További részletek a hatóanyagok azonosításáról és specifikációjáról a felülvizsgálati jelentésben találhatók.


title: A Bizottság 98/68/EK irányelve (1998. szeptember 10.) a 95/53/EK tanácsi irányelv 9. cikkének (1) bekezdésében említett szabványdokumentum és a harmadik országokból származó takarmányoknak a Közösség területén történő bevezetése során alkalmazott ellenőrzések egyes szabályainak megállapításárólEGT vonatkozású szöveg

text:
Fontos jogi nyilatkozat

|

31998L0068

Hivatalos Lap L 261 , 24/09/1998 o. 0032 - 0038

		A Bizottság 98/68/EK irányelve(1998. szeptember 10.)a 95/53/EK tanácsi irányelv 9. cikkének (1) bekezdésében említett szabványdokumentum és a harmadik országokból származó takarmányoknak a Közösség területén történő bevezetése során alkalmazott ellenőrzések egyes szabályainak megállapításáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a takarmányozás területén végzendő hatósági ellen-őrzések megszervezésére irányadó elvek megállapításáról szóló, 1995. október 25-i 95/53/EK tanácsi irányelvre [1] és különösen annak 9. cikke (2) bekezdésére,mivel amikor a termékeket a Közösség vámterületére beléptetik, és ugyanakkor az ellenőrzést végző tagállam területén nem bocsátják szabad forgalomba, az illetékes hatóságnak az érintett személyt olyan dokumentummal kell ellátnia, amelyben feltüntetik az elvégzett ellenőrzés típusát és annak eredményét;mivel ki kell alakítani a dokumentum összeállítására és kitöltésére vonatkozó szabályokat;mivel a dokumentum tervezetének kialakításánál figyelembe kell venni, hogy az abban foglalt információ továbbítása a jövőben esetleg elektronikus úton történik;mivel ez az egységes megközelítés lehetővé teszi, hogy a dokumentumot csupán a Közösség egyik hivatalos nyelvén állítsák ki;mivel szoros együttműködést kell kialakítani a vámhatóság és a takarmányozás területén illetékes hatóság között annak biztosítása érdekében, hogy az ellenőrzési eljárásokat ne lehessen megkerülni;mivel az ezen irányelvben foglalt intézkedések összhangban vannak a Takarmányok Állandó Bizottságának véleményével,ELFOGADTA EZT AZ IRÁNYELVET:1. cikk(1) A 95/53/EK irányelv 9. cikkének (1) bekezdésében említett dokumentumot az A. mellékletben meghatározott minta szerint kell elkészíteni. A dokumentum egyetlen lapból állhat.(2) Az A. mellékletben meghatározott minta alapján kialakított dokumentum összeállításánál a B. mellékletben meghatározott szabályok alkalmazandók.(3) Az A. mellékletben meghatározott minta alapján kialakított dokumentumot a Közösség egyik olyan hivatalos nyelvén kell kiállítani, amely elfogadható azon tagállam illetékes hatósága számára, amelyben a harmadik országból érkező termékek a Közösség vámterületére belépnek.Szükség esetén a rendeltetési hely szerinti tagállam illetékes hatósága igényelheti a 2. cikk (1) bekezdésben említett személytől az A. mellékletben meghatározott minta alapján kialakított és a B. melléklet szerint kitöltött dokumentum lefordítását az adott tagállam hivatalos nyelveinek egyikére. A fordításnak az adott dokumentum megfelelő adatainak helyére kell kerülnie.(4) Az A. mellékletben meghatározott minta alapján kialakított dokumentumot érvényteleníti, ha azon jogosulatlan személy bármely módosítást vagy törlést végez.2. cikk(1) Az A. mellékletben meghatározott minta alapján kialakított dokumentumot a beléptetési pont szerinti illetékes hatóság az érintett személynek a 95/53/EK irányelv 9. cikke (1) bekezdésében említett esetekben adja ki és nevezetesen akkor:a) amikor a termékek közvetlenül valamelyik harmadik országból érkeznek és azokat nem abban a tagállamban szándékoznak szabad forgalomba bocsátani, amelyben a 95/53/EK irányelv 5. cikkében és, adott esetben, a 7. cikkében említett ellenőrzéseket végezték;b) amikor a nem közösségi termékek vámszabad területet, vámszabad raktárt vagy vámraktárt hagynak el és nem abban a tagállamban szándékoznak azokat szabad forgalomba bocsátani, amelyben a vámszabad terület, vámszabad raktár vagy vámraktár található.(2) Ha az árutétel több részre oszlik, külön minden egyes részre ki kell adni az A. mellékletben meghatározott minta alapján kialakított dokumentumot.(3) Az A. mellékletben meghatározott minta alapján kialakított, a B. melléklet szerint kitöltött dokumentumnak egészen addig az időpontig kísérnie kell az adott árutételt, amíg azt a Közösség területén szabad forgalomba bocsátják, és azt be kell mutatni azon tagállam illetékes hatósága előtt, amelyben a tételt szabad forgalomba bocsátják, a laboratóriumi vizsgálatok eredményeinek másolatával együtt, ha az rendelkezésre áll.(4) A tagállamok biztosítják, hogy a vámhatóságok mindaddig ne engedélyezzék a termékek szabad forgalomba bocsátását a Közösség vámterületén, amíg tájékoztatást nem kaptak arról, hogy mind az A. mellékletben meghatározott minta szerint kialakított, a B. melléklet szerint kitöltött dokumentum alapján, mind az illetékes hatóságok által elvégzett további lehetséges ellenőrzések révén bizonyítást nem nyert, hogy az adott termékek ellenőrző vizsgálatait a 95/53/EK irányelv 5. és 7. cikkével összhangban végezték el, azon tagállam illetékes hatóságának megelégedésére, amelyben a termékeket szabad forgalomba bocsátják.(5) Azon tagállam illetékes hatósága, amelyben a termékeknek a Közösség vámterületére kiterjedő szabad forgalomba bocsátása megtörténik, legalább 18 hónapig köteles megőrizni az A. mellékletben meghatározott minta alapján kialakított dokumentumot, valamint a laboratóriumi vizsgálatok eredményének másolatát, ahol az rendelkezésre áll.3. cikk(1) A tagállamok legkésőbb 1999. március 31-ig elfogadják és kihirdetik azokat a törvényi, rendeleti és közigazgatási rendelkezéseket – erről haladéktalanul tájékoztatva a Bizottságot –, amelyek szükségesek ahhoz, hogy ennek az irányelvnek megfeleljenek.Ezeket a rendelkezéseket 1999. április 1-jétől alkalmazzák.A rendelkezésekben hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás részleteit a tagállam határozza meg.(2) A tagállamok megküldik a Bizottságnak nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.4. cikkEz az irányelv az Európai Közösségek Hivatalos Lapjában való kihirdetését követő huszadik napon lép hatályba.5. cikkEnnek az irányelvnek a tagállamok a címzettjei.Kelt Brüsszelben, 1998. szeptember 10-én.a Bizottság részérőlFranz Fischlera Bizottság tagja[1] HL L 265., 1995.11.8., 17. o.--------------------------------------------------A. MELLÉKLETA TAKARMÁNYOZÁSBAN HASZNÁLT, HARMADIK ORSZÁGOKBÓL SZÁRMAZÓ TERMÉKEKNEK AZ EK-BA TÖRTÉNŐ BELÉPTETÉSE SORÁN VÉGZETT ELLENŐRZÉSEKET FELTÜNTETŐ DOKUMENTUM+++++ TIFF +++++--------------------------------------------------B. MELLÉKLETAZ A. MELLÉKLETBEN EMLÍTETT DOKUMENTUM ÖSSZEÁLLÍTÁSÁNAK RÉSZLETES SZABÁLYAIA. A bemutatott tétellel kapcsolatos információ1. Feladó/exportőrAdja meg az érintett személy vagy vállalat teljes nevét és címét.2. SorszámAdja meg az illetékes hatóságok által a dokumentumnak adott növekvő sorszámot.3. CímzettAdja meg annak a személynek vagy vállalatnak a teljes nevét és címét, amelynek az árut le kell szállítani.4. VámokmányAdja meg a vámokmány számát.5. KísérőokmányAdja meg az árutétel kísérőokmányának hivatkozási számát.5.1 Tegyen keresztet a megfelelő helyre. Tegyen keresztet az "1. […] Igen" mezőbe, ha laboratóriumi vizsgálatok céljából a mintavétel a 96/25/EK irányelv 6. cikkének előírásai szerint megtörtént.6. Nyilatkozattevő/képviselőAdja meg az érintett személy vagy vállalat teljes nevét és címét. Amennyiben a nyilatkozattevő és az exportőr/feladó ugyanaz a személy, írja be "feladó" vagy "exportőr".7. SzármazásAdja meg a létesítmény nevét és címét, vagy a származási helyet.7.1 Adja meg a létesítmény engedélyezési vagy nyilvántartási számát, amennyiben van ilyen.8. TermékleírásTegyen keresztet a megfelelő rovatba:"[…] 8.1" – adalékanyagok/előkeverékek"[…] 8.2" – takarmány-alapanyagok"[…] 8.3" – összetett takarmányok"[…] 8.4" – a 82/471/EGK irányelvben említett termékek"[…] 8.5" – különleges táplálkozási célra szánt takarmányok"[…] 8.6" – egyéb termékek esetén, nevezetesen:9. KN-kódAdja meg a KN-kódot.10. Csomagok számaAdja meg a csomagok számát, vagy csomagolatlan áruk esetében, az "ömlesztett" szót.11. Bruttó tömeg (kg)Adja meg a kilogrammban kifejezett bruttó tömeget.12. Nettó tömeg (kg)Adja meg a kilogrammban kifejezett nettó tömeget.B. Elvégzett ellenőrzések13. A 95/53/EK irányelv 5. cikkében említett ellenőrzések13.1 Tegyen egy keresztet.13.2 Tegyen keresztet a megfelelő rovatba.14. A 95/53/EK irányelv 7. cikkében említett ellenőrzések14.1 Tegyen keresztet a megfelelő rovatba.14.2 Tegyen keresztet a megfelelő rovatba. Tegyen keresztet az "1. […] Igen" mezőbe, ha végeztek laboratóriumi vizsgálatot és az eredmények rendelkezésre állnak. Ez esetben csatolja a laboratóriumi vizsgálati eredmények hitelesített másolati példányát és jelölje meg az előírt elemzés típusát, a takarmányok hatósági ellenőrzésére szolgáló közösségi analitikai módszerek meghatározásáról szóló, megfelelő irányelvre hivatkozva, vagy adja meg az elemzés pontos típusát.14.3 Tegyen keresztet a megfelelő rovatba. Tegyen keresztet az "1. […] Igen" mezőbe, ha a laboratóriumi vizsgálathoz mintavétel történt, de az eredmények még nem állnak rendelkezésre. Ebben az esetben határozza meg az előírt elemzés típusát a takarmányok hatósági ellenőrzésére szolgáló közösségi analitikai módszerek meghatározásáról szóló, megfelelő irányelvre hivatkozva, vagy adja meg az elemzés pontos típusát.C. Érvényesítés15. A belépési pont szerinti illetékes hatóság teljes megnevezése és hivatalos pecsétAdja meg a belépési pontnál eljáró illetékes hatóság hivatalának nevét és a hivatalos pecsétet, a dokumentum kitöltésénél használttól eltérő színnel.16. Felhatalmazott hivatalos személyAdja meg az illetékes hatóság felhatalmazott tisztviselőjének aláírását, teljes nevét nyomtatott betűkkel és a dátumot.D. További megjegyzések [1]17. A rendeltetés szerinti tagállam illetékes hatósága számára fenntartott helyA dokumentumnak ez a része a rendeltetés szerinti tagállam illetékes hatóságának rendelkezésre áll, esetleges megjegyzései számára.[1] Nem kötelező kitölteni.--------------------------------------------------


title: Az Európai Parlament és a Tanács 2007/38/EK irányelve ( 2007. július 11. ) a Közösségben nyilvántartásba vett nehéz tehergépjárművek visszapillantó tükrökkel való utólagos felszereléséről

text:
               14.7.2007

               HU

               Az Európai Unió Hivatalos Lapja

               L 184/25

      AZ EURÓPAI PARLAMENT ÉS A TANÁCS 2007/38/EK IRÁNYELVE

   (2007. július 11.)
   a Közösségben nyilvántartásba vett nehéz tehergépjárművek visszapillantó tükrökkel való utólagos felszereléséről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 71. cikke (1) bekezdésének c) pontjára,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Régiók Bizottságával folytatott konzultációt követően,
   a Szerződés 251. cikkében megállapított eljárásnak megfelelően (2),
   mivel:

               (1)

               Számos baleset következik be nehéz tehergépjárművek azon vezetői miatt, akik nincsenek tudatában annak, hogy saját járművükhöz nagyon közel vagy amellett egyéb úthasználók is tartózkodnak. E balesetek gyakran a kereszteződésekben, csomópontokban vagy körforgalmakban történő irányváltáshoz kapcsolódnak, amikor a vezetők a – járműveiket közvetlen körbevevő területen kialakuló – holttérben lévő úthasználókat nem veszik észre. A becslések szerint évente körülbelül 400 ember hal meg Európában ilyen okok miatt; a legtöbbjük veszélyeztetett úthasználó, kerékpáros, motorkerékpáros, illetve gyalogos.

               (2)

               A Bizottság a 2001. szeptember 12-i, „Az európai közlekedéspolitika 2010-ig: ideje dönteni” című fehér könyvében célul tűzte ki, hogy 2010-ig az EU-ban a felére csökkenjen a halálos kimenetelű közúti balesetek száma. Harmadik közúti közlekedésbiztonsági cselekvési programjában a Bizottság kötelezettséget vállalt arra, hogy felülvizsgálja a közvetett látást biztosító, és így a holttér csökkentését szolgáló eszközöknek a már forgalomban lévő nehéz tehergépjárművekre történő utólagos felszerelésével kapcsolatos kérdést, és így hozzájáruljon a halálos kimenetelű közúti balesetek csökkentéséhez.

               (3)

               A CARS 21 magas szintű csoport „A versenyképes gépjárműipari szabályozási rendszer a XXI. század számára” című végleges jelentésbe foglalt, tíz évre szóló végleges menetrendjében a közúti közlekedésbiztonság vonatkozásában átfogó megközelítést javasolt, amely új biztonsági előírások kötelező bevezetését foglalja magában, így a nehéz tehergépjárművek holtterének csökkentését szolgáló tükrökét.

               (4)

               A közvetett látást biztosító eszközök, mint például a nagy látószögű és a közelre látó visszapillantó tükrök, kamerák, monitorok vagy az egyéb, típusjóváhagyásban részesült közvetett látást biztosító rendszerek bővítik a vezető látóterét és fokozzák a jármű biztonságát.

               (5)

               A közvetett látást biztosító eszközök és az ilyen eszközökkel felszerelt járművek típusjóváhagyására vonatkozó tagállami jogszabályok közelítéséről szóló, 2003. november 10-i európai parlamenti és tanácsi 2003/97/EK irányelv (3) a halálos áldozatok számának jelentős csökkentését teszi lehetővé, azonban csak az újonnan nyilvántartásba vett járművekre vonatkozik.

               (6)

               A már forgalomban lévő járművekre ezért nem vonatkoznak a 2003/97/EK irányelvben megállapított kötelezettségek. 2023-ig azonban feltehetően nem cserélnek le minden ilyen járművet.

               (7)

               Az ilyen járművek által okozott, és a veszélyeztetett úthasználókat érintő halálos és súlyos kimenetelű közúti balesetek csökkentése érdekében helyénvaló, hogy az érintett járműveket addig is utólagosan közvetett látást biztosító továbbfejlesztett eszközökkel szereljék fel.

               (8)

               A már forgalomban lévő járműveket fel kell szerelni az oldalirányú holtteret csökkentő és a 2003/97/EK irányelv technikai követelményeinek megfelelő tükrökkel. Ez a legtöbb érintett jármű esetében technikailag kivitelezhető.

               (9)

               Mindazonáltal helyénvaló és arányos mentességet és eltéréseket biztosítani azon járművek esetében, amelyek hátralévő élettartama rövid, amelyek felszerelt oldalsó tükre a 2003/97/EK irányelvben meghatározottnál csak csekély mértékben fed le kisebb látóteret, valamint azon járművek esetében, amelyeknél gazdaságilag nem kivitelezhető az említett irányelvnek megfelelő tükrökkel való felszerelés.

               (10)

               Az ezen irányelv által megállapított szabályok és eljárások nem vonatkoznak azon N2 és N3 kategóriába tartozó járművekre, amelyek nyilvántartásba vételére és/vagy típusjóváhagyására és/vagy üzembe helyezésére 2000. január 1-je előtt került sor, és amelyeket főként történeti érdekességük miatt üzemeltetnek.

               (11)

               Azon tehergépkocsik tekintetében, amelyek műszaki és/vagy gazdasági okokból nem képesek teljes egészében megfelelni ezen irányelv rendelkezéseinek, az illetékes hatóságoknak alternatív megoldásokat kell figyelembe venniük és jóváhagyniuk. Ilyen esetekben a tagállamoknak közölniük kell a Bizottsággal a megengedett és jóváhagyott műszaki megoldások listáját, a Bizottságnak pedig ezeket hozzáférhetővé kell tennie minden tagállam számára.

               (12)

               Annak érdekében, hogy a piac eleget tudjon tenni a tükrök iránt rövid idő alatt megnövekedő keresletnek, átmeneti időszakot kell meghatározni.

               (13)

               Azon nehéz tehergépjárművek, amelyeket a 2003/97/EK irányelv átültetési időpontjai előtt utólagosan szereltek fel olyan közvetett látást biztosító, az említett irányelvben előírt látóteret túlnyomórészt lefedő eszközökkel, mentességet élveznek ezen irányelv előírásai alól.

               (14)

               Az utólagos felszerelést olyan megfelelő intézkedéseknek kell kísérniük, amelyek felhívják a figyelmet a nehéz tehergépjárműveknél kialakuló holttér veszélyeire, beleértve a veszélyeztetett úthasználók számára szóló, illetve a közvetett látást biztosító eszközök helyes beállítására és használatára vonatkozó tájékoztató felhívásokat.

               (15)

               Az ezen irányelv hatálya alá nem tartozó és a közvetett látást szolgáló továbbfejlesztett eszközökkel fel nem szerelt járműtípusok – mint például a könnyű tehergépjárművek vagy buszok – gyakran résztvevői a holttér következtében előidézett baleseteknek. Ezért a közúti közlekedés biztonságának javítása és előmozdítása érdekében szükséges az aktív és passzív biztonsági követelményekre vonatkozó közösségi jogszabályok folyamatos felülvizsgálata.

               (16)

               Egy átfogóbb elemzés és a holttér következtében előidézett balesetek csökkentésére vonatkozó jövőbeni stratégia érdekében a Bizottságnak a közúti balesetekre vonatkozó közösségi adatbázis létrehozásáról szóló, 1993. november 30-i 93/704/EK tanácsi határozat (4) és más idevágó közösségi jogi aktusok, mint például a 2003 és 2007 közötti közösségi statisztikai programról szóló, 2002. december 16-i 2367/2002/EK európai parlamenti és tanácsi határozat (5) keretében idevágó adatokat kell gyűjtenie a tagállamoktól, és el kell végeznie az ilyen adatok megfelelő feldolgozását.

               (17)

               A gépjárművek és pótkocsijuk időszakos műszaki vizsgálatáról szóló tagállami jogszabályok közelítéséről szóló, 1996. december 20-i 96/96/EK tanácsi irányelv (6) előírja, hogy legalább éves rendszerességgel időszakos műszaki vizsgálatot kell végezni az áruszállításra használt olyan gépjárműveken, amelyek megengedett legnagyobb tömege a 3,5 tonnát meghaladja. A műszaki vizsgálatokon való megfeleléshez a nehéz tehergépjárműveket fel kell szerelni többek között az ezen irányelv követelményeinek megfelelő visszapillantó tükrökkel. A tagállamok kölcsönösen elismerik a területükön nyilvántartott járművekre kiállított bizonyítványokat, hogy a járművek a tagállamok útjain szabadon mozoghassanak.

               (18)

               Mivel ezen irányelv célját – nevezetesen a Közösségben már forgalomban lévő járművek utólagos felszerelését – a tagállamok nem tudják kielégítően megvalósítani és ezért az intézkedés léptéke és hatása miatt az közösségi szinten jobban megvalósítható, a Közösség intézkedéseket hozhat a Szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez az irányelv nem lépi túl az e cél eléréséhez szükséges mértéket.

               (19)

               A jogalkotás minőségének javításáról szóló intézményközi megállapodás (7) 34. pontjával összhangban a tagállamokat ösztönzik arra, hogy – a maguk számára, illetve a Közösség érdekében – készítsenek táblázatokat, amelyekben a lehető legpontosabban bemutatják az ezen irányelv és az átültető rendelkezéseik közötti megfelelést, és hogy e táblázatokat tegyék közzé,

         ELFOGADTA EZT AZ IRÁNYELVET:
   1. cikk
   Ezen irányelv követelményeket állapít meg a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelv (8) II. melléklete A.2. pontjában említett, a Közösségben nyilvántartott N2 és N3 kategóriájú járművek közvetett látást segítő rendszerrel való utólagos felszerelése tekintetében.
   2. cikk
   (1)   Ezen irányelv azon N2 és N3 kategóriájú járművekre alkalmazandó, amelyek nem rendelkeznek a 2003/97/EK irányelv szerinti típusjóváhagyással vagy jóváhagyással.
   (2)   Ez az irányelv nem alkalmazandó az alábbiakra:

               a)

               a 2000. január 1-je előtt nyilvántartásba vett N2 és N3 kategóriájú járművek;

               b)

               azon N2 kategóriájú, legfeljebb 7,5 tonna legnagyobb megengedett össztömegű járművek, amelyeknél nem lehetséges az V. osztályba tartozó tükrök felszerelése az alábbi követelményeknek megfelelően:

                           i.

                           a műszakilag megengedett legnagyobb össztömegig terhelt jármű visszapillantó tükrének egyetlen alkatrésze sem lehet közelebb a talajhoz 2 m-nél (+ 10 cm-es eltérés engedélyezett), függetlenül a beállítási helyzettől; és

                           ii.

                           a tükör a vezető helyzetéből teljes mértékben látható;

               c)

               azok az N2 és N3 kategóriájú járművek, amelyekre a 2003/97/EK irányelv átültetésének időpontjait megelőzően hatályba lépett nemzeti intézkedések vonatkoznak, és a közvetett látást biztosító olyan egyéb eszközök utasoldali beépítését írják elő, amelyekkel a látótér az irányelv szerinti IV. osztályba és V. osztályba tartozó visszapillantó tükrök talajszinten mért teljes látóterének legalább 95 %-át lefedi.

         3. cikk
   (1)   A tagállamok 2007. augusztus 6-tól kezdve, legkésőbb 2009. március 31-ig előírják, hogy a 2. cikk (1) bekezdésében említett valamennyi jármű fel legyen szerelve az utasoldalon a 2003/97/EK irányelv szerinti IV. osztályba és V. osztályba tartozó visszapillantó tükrökre vonatkozó követelményeknek megfelelő nagy látószögű és közelre látó visszapillantó tükrökkel.
   (2)   Az (1) bekezdéstől eltérve, ezen irányelv előírásai teljesítésének minősül, ha a járművek az utasoldalon olyan nagy látószögű és közelre látó visszapillantó tükrökkel vannak felszerelve, amelyek összesen lefedett látótere a 2003/97/EK irányelv szerinti IV. osztályba tartozó visszapillantó tükrök talajszinten mért teljes látóterének legalább 95 %-át, és az V. osztályba tartozóak talajszinten mért teljes látóterének legalább 85 %-át lefedik.
   (3)   A 2. cikkben említett azon járművekre, amelyek a rendelkezésre álló, gazdaságilag kivitelezhető műszaki megoldások hiányában nem szereltek fel az e cikk (1) és (2) bekezdésében meghatározott követelményeknek megfelelő tükröket, felszerelhetők kiegészítő tükrökkel és/vagy közvetett látást biztosító egyéb berendezésekkel, feltéve, hogy azok összes lefedett látótere a 2003/97/EK irányelv értelmében a IV. osztályba tartozó visszapillantó tükrök esetén a talajszinten mért teljes látótér legalább 95 %-át, és az V. osztályba tartozó tükrök esetén a talajszinten mért látótér 85 %-át lefedi.
   (4)   A tagállamok közlik a Bizottsággal az e cikknek megfelelő műszaki megoldások listáját. A Bizottság a bejelentett információkat honlapján vagy más alkalmas eszköz útján nyilvánosan hozzáférhetővé teszi valamennyi tagállam számára.
   4. cikk
   (1)   A 3. cikk (1), (2) és (3) bekezdésében meghatározott követelményeknek való megfelelést a tagállam által a 96/96/EK irányelv 3. cikkének megfelelően kiadott igazolás alapján kell megállapítani.
   (2)   A Bizottság a 96/96/EK irányelv 8. cikkében és a 70/156/EGK irányelv 13. cikkének (1) bekezdésében említett bizottságok – saját hatáskörükön belül nyújtott – segítségével megteszi a megfelelő intézkedéseket annak biztosítására, hogy az ezen irányelv 3. cikkében említett berendezéseket beszereljék és megvizsgálják megfelelőség és közúti alkalmasság szerint ezen irányelv követelményeinek megfelelően. Ezeket az intézkedéseket legkésőbb 2008. augusztus 6-ig kell meghozni.
   5. cikk
   2011. augusztus 6-ig a Bizottság jelentést nyújt be az Európai Parlamentnek és a Tanácsnak ezen irányelv végrehajtásáról, valamint – a közúti közlekedésbiztonság javítása céljából – egy tanulmányt a holttér által előidézett balesetekről, az összes járműre és felmerült költségre kiterjedően. Egy átfogóbb költség-haszon elemzés alapján a Bizottság jelentéséhez adott esetben a meglévő jogszabályok felülvizsgálatára irányuló javaslatot csatolnak.
   6. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2008. augusztus 6-ig megfeleljenek. A tagállamok továbbá haladéktalanul eljuttatják a Bizottsághoz az említett rendelkezések szövegét, valamint az említett rendelkezések és ezen irányelv közötti megfelelést bemutató táblázatot.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseit, amelyeket az ezen irányelv által szabályozott területen fogadnak el.
   7. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   8. cikk
   Ennek az irányelvnek a tagállamok a címzettjei.

      Kelt Strasbourgban, 2007. július 11-én.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         M. LOBO ANTUNES

      (1)  2007. március 14-i vélemény (a Hivatalos Lapban még nem tették közzé).

      (2)  Az Európai Parlament 2007. május 10-i véleménye (a Hivatalos Lapban még nem tették közzé) és a Tanács 2007. június 25-i határozata.

      (3)  HL L 25., 2004.1.29., 1. o. A legutóbb a 2006/96/EK tanácsi irányelvvel (HL L 363., 2006.12.20., 81. o.) módosított irányelv.

      (4)  HL L 329., 1993.12.30., 63. o. Az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított határozat.

      (5)  HL L 358., 2002.12.31., 1. o. A 787/2004/EK határozattal (HL L 138., 2004.4.30., 12. o.) módosított határozat.

      (6)  HL L 46., 1997.2.17., 1. o. A legutóbb az 1882/2003/EK rendelettel módosított irányelv.

      (7)  HL C 321., 2003.12.31., 1. o.

      (8)  HL L 42., 1970.2.23., 1. o. A legutóbb a 2007/37/EK irányelvvel (HL L 161., 2007.6.22., 60. o.) módosított irányelv.


title: A Bizottság 2006/77/EK irányelve ( 2006. szeptember 29. ) a 2002/32/EK európai parlamenti és tanácsi irányelv I. mellékletének a takarmányban előforduló szerves klórvegyületek legnagyobb szintjeinek tekintetében történő módosításáról  (EGT vonatkozású szöveg)

text:
               30.9.2006

               HU

               Az Európai Unió Hivatalos Lapja

               L 271/53

      A BIZOTTSÁG 2006/77/EK IRÁNYELVE

   (2006. szeptember 29.)
   a 2002/32/EK európai parlamenti és tanácsi irányelv I. mellékletének a takarmányban előforduló szerves klórvegyületek legnagyobb szintjeinek tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányban előforduló nemkívánatos anyagokról szóló, 2002. május 7-i 2002/32/EK európai parlamenti és tanácsi irányelvre (1) és különösen annak 8. cikke (1) bekezdésére,
   mivel:

               (1)

               A 2002/32/EK irányelv előírja, hogy tilos azon takarmányozásra szánt termékek használata, amelyek az említett irányelv I. mellékletében meghatározott legnagyobb szinteket meghaladó mértékben tartalmaznak nemkívánatos anyagokat.

               (2)

               A 2002/32/EK irányelv elfogadásakor a Bizottság bejelentette, hogy az irányelv I. mellékletét naprakésszé tett tudományos kockázatelemzések alapján és a szennyezett, nem megfelelő, takarmányozásra szánt termékek bármilyen hígítása tilalmának figyelembevételével vizsgálják felül.

               (3)

               A Bizottság kérésére az Európai Élelmiszer-biztonsági Hatóság (EFSA) 2005. november 9-én szakvéleményt (2) fogadott el az aldrint és a dieldrint illetően.

               (4)

               Az összetételében viszonylag nagy mennyiségű halolajat tartalmazó haltakarmányban számottevő az aldrin/dieldrin jelenléte. Ennélfogva helyénvaló módosítani a meglévő rendelkezéseket a tudományos vélemény következtetései és a rendelkezésre álló ellenőrzési adatok alapján.

               (5)

               A Bizottság kérésére az EFSA endoszulfánra vonatkozó szakvéleményt (3) fogadott el 2005. június 20-án.

               (6)

               A tudományos vélemény következtetései és a rendelkezésre álló ellenőrzési adatok alapján helyénvaló módosítani az endoszulfán nyers növényi olajban előforduló legnagyobb szintjét annak érdekében, hogy bizonyos mértékig figyelembe vegyék az endoszulfán nyers növényi olajban való koncentrációját az olajos magvakban előforduló szinthez képest.

               (7)

               A Bizottság kérésére az EFSA hexaklór-ciklohexánra (α, β, γ HCH) vonatkozó szakvéleményt (4) fogadott el 2005. július 4-én, endrinre vonatkozó szakvéleményt (5) pedig 2005. november 9-én.

               (8)

               A tudományos vélemények következtetései és a rendelkezésre álló ellenőrzési adatok alapján nem szükséges módosítani a hexaklór-ciklohexánra és az endrinre vonatkozó, érvényben lévő legnagyobb szinteket.

               (9)

               Az aldrin, a dieldrin, a klórdán, a DDT, az endrin, a heptaklór, a hexaklór-benzol és a hexaklór-ciklohexán (HCH) esetében a „zsírok” kifejezés helyébe a „zsírok és olajok” kifejezés lép annak egyértelművé tétele céljából, hogy valamennyi zsírt és olajat – beleértve az állati zsírt, a növényi olajokat és a halolajat – figyelembe veszik.

               (10)

               A 2002/32/EK irányelvet ezért ennek megfelelően módosítani kell.

               (11)

               Az ezen irányelvben meghatározott intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 2002/32/EK irányelv I. melléklete ezen irányelv melléklete szerint módosul.
   2. cikk
   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek a hatálybalépésétől számított legkésőbb tizenkét hónapon belül megfeleljenek. A tagállamok haladéktalanul eljuttatják a Bizottsághoz e rendelkezések szövegét, valamint az említett rendelkezések és ezen irányelv közötti megfelelési táblázatot.
   Amikor a tagállamok elfogadják e rendelkezéseket, azokban hivatkozni kell az említett irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2006. szeptember 29-én.

            a Bizottság részéről

         Markos KYPRIANOU

            a Bizottság tagja

      (1)  HL L 140., 2002.5.30., 10. o. A legutóbb a 2006/13/EK bizottsági irányelvvel (HL L 32., 2006.2.4., 44. o.) módosított irányelv.

      (2)  Az Európai Élelmiszer-biztonsági Hatóság (EFSA) élelmiszerláncban előforduló szennyezőanyagokkal foglalkozó tudományos testületének a Bizottság kérésére készített, az aldrinnel és dieldrinnel mint takarmányokban előforduló nemkívánatos anyagokkal kapcsolatos szakvéleménye, elfogadva: 2005. november 9-én.
   http://www.efsa.europa.eu/etc/medialib/efsa/science/contam/contam_opinions/1251.Par.0001.File.dat/contam_op_ej285_aldrinanddieldrin_en1.pdf

      (3)  Az Európai Élelmiszer-biztonsági Hatóság (EFSA) élelmiszerláncban előforduló szennyezőanyagokkal foglalkozó tudományos testületének a Bizottság kérésére készített, az endoszulfánnal mint takarmányokban előforduló nemkívánatos anyaggal kapcsolatos szakvéleménye, elfogadva: 2005. június 20-án.
   http://www.efsa.europa.eu/etc/medialib/efsa/science/contam/contam_opinions/1025.Par.0001.File.dat/contam_op_ej234_endosulfan_en_updated21.pdf

      (4)  Az Európai Élelmiszer-biztonsági Hatóság (EFSA) élelmiszerláncban előforduló szennyezőanyagokkal foglalkozó tudományos testületének a Bizottság kérésére készített, a gamma-HCH-val és más hexaklór-ciklohexánnal mint takarmányokban előforduló nemkívánatos anyaggal kapcsolatos szakvéleménye, elfogadva: 2005. július 4-én.
   http://www.efsa.europa.eu/etc/medialib/efsa/science/contam/contam_opinions/1039.Par.0001.File.dat/contam_op_ej250_hexachlorocyclohexanes_en2.pdf

      (5)  Az Európai Élelmiszer-biztonsági Hatóság (EFSA) élelmiszerláncban előforduló szennyezőanyagokkal foglalkozó tudományos testületének a Bizottság kérésére készített, az endrinnel mint takarmányokban előforduló nemkívánatos anyaggal kapcsolatos szakvéleménye, elfogadva: 2005. november 9-én.
   http://www.efsa.europa.eu/etc/medialib/efsa/science/contam/contam_opinions/1252.Par.0001.File.dat/contam_op_ej286_endrin_en1.pdf

      MELLÉKLET
      A 2002/32/EK irányelv I. mellékletének 17–26. sora helyébe a következő szöveg lép:

                     Nemkívánatos anyag

                     Takarmányozásra szánt termék

                     Legnagyobb tartalom mg/kg-ban (ppm), 12 %-os nedvességtartalmú takarmányra vonatkozóan

                     (1)

                     (2)

                     (3)

                                 „17.

                                 Aldrin (1)

                     Összes takarmány, kivéve:

                     0,01 (2)

                                 18.

                                 Dieldrin (1)

                                 —

                                 zsírok és olajok

                     0,1 (2)

                                 —

                                 haltakarmány

                     0,02 (2)

                                 19.

                                 Kamfeklór (toxafén) – a CHB 26, 50 és 62 (3) indikátor kongenerek összege

                                 —

                                 Hal, más vízi állatok, ezekből készült termékek és melléktermékek, a halolaj kivételével

                     0,02

                                 —

                                 Halolaj (4)

                     0,2

                                 —

                                 Haltakarmány (4)

                     0,05

                                 20.

                                 Klórdán (a cisz- és transz izomerek, valamint az oxiklórdán összege, klórdánban kifejezve)

                     Összes takarmány, kivéve:

                     0,02

                                 —

                                 zsírok és olajok

                     0,05

                                 21.

                                 DDT (a DDT-, TDE- és DDE-izomerek összege, DDT-ben kifejezve)

                     Összes takarmány, kivéve:

                     0,05

                                 —

                                 zsírok és olajok

                     0,5

                                 22.

                                 Endoszulfán (az alfa- és béta-izomerek, valamint az endoszulfán-szulfát összege, endoszulfánban kifejezve)

                     Összes takarmány, kivéve

                     0,1

                                 —

                                 kukorica és az annak feldolgozásából származó kukoricatermékek

                     0,2

                                 —

                                 olajos magvak és az azok feldolgozásából származó termékek a nyers növényi olaj kivételével

                     0,5

                                 —

                                 nyers növényi olaj

                     1,0

                                 —

                                 teljes értékű haltakarmány

                     0,005

                                 23.

                                 Endrin (az endrin és a delta-ketoi-endrin összege, endrinben kifejezve)

                     Összes takarmány, kivéve:

                     0,01

                                 —

                                 zsírok és olajok

                     0,05

                                 24.

                                 Heptaklór (a heptaklór és a heptaklór-epoxid összege, heptaklórban kifejezve)

                     Összes takarmány, kivéve:

                     0,01

                                 —

                                 zsírok és olajok

                     0,2

                                 25.

                                 Hexaklór-benzol (HCB)

                     Összes takarmány, kivéve:

                     0,01

                                 —

                                 zsírok és olajok

                     0,2

               26.   Hexaklór-ciklohexán (HCH)

                                 26.1.

                                 alfa-izomerek

                     Összes takarmány, kivéve:

                     0,02

                                 —

                                 zsírok és olajok

                     0,2

                                 26.2.

                                 béta-izomerek

                     Összes takarmány-alapanyag, kivéve:

                     0,01

                                 —

                                 zsírok és olajok

                     0,1

                     Összes összetett takarmány, kivéve:

                     0,01

                                 —

                                 tejelő teheneknek szánt összetett takarmány

                     0,005

                                 26.3.

                                 gamma-izomerek

                     Összes takarmány, kivéve:

                     0,2

                                 —

                                 zsírok és olajok

                     2,0

         (1)  Önmagában vagy kombinálva, dieldrinben kifejezve.

         (2)  Az aldrin és a dieldrin legnagyobb szintje, önmagában vagy kombinálva, dieldrinben kifejezve.

         (3)  Számozás a Parlar-rendszer szerint, akár CHB-, akár »Parlar«-előtaggal:

                  —

                  CHB 26: 2-endo,3-exo,5-endo, 6-exo, 8,8,10,10-oktaklórbornán,

                  —

                  CHB 50: 2-endo,3-exo,5-endo, 6-exo, 8,8,9,10,10-nonaklórbornán,

                  —

                  CHB 62: 2,2,5,5,8,9,9,10,10-nonaklórbornán.

         (4)  A szinteket 2007. december 31-ig felül kell vizsgálni a legnagyobb szintek csökkentése céljából.”


title: A Tanács irányelve (1978. május 30.) a közösségi együttes biztosítással kapcsolatos törvényi, rendeleti és közigazgatási rendelkezések összehangolásáról

text:
Fontos jogi nyilatkozat

|

31978L0473

Hivatalos Lap L 151 , 07/06/1978 o. 0025 - 0027 finn különkiadás fejezet 6 kötet 2 o. 0003  görög különkiadás: fejezet 06 kötet 2 o. 0014  svéd különkiadás fejezet 6 kötet 2 o. 0003  spanyol különkiadás fejezet 06 kötet 2 o. 0028  portugál különkiadás fejezet 06 kötet 2 o. 0028

		A Tanács irányelve(1978. május 30.)a közösségi együttes biztosítással kapcsolatos törvényi, rendeleti és közigazgatási rendelkezések összehangolásáról(78/473/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 57. cikke (2) bekezdésére és 66. cikkére,tekintettel a Bizottság javaslatára,tekintettel az Európai Parlament véleményére [1],tekintettel a Gazdasági és Szociális Bizottság véleményére [2],mivel ahhoz, hogy a Közösségben az együttes biztosítási üzlet hatékonyan működjön, szükséges az összehangolásnak egy minimális mértéke annak érdekében, hogy a verseny torzulását, illetve a nem egyenlő bánásmódot meg lehessen akadályozni anélkül, hogy ez befolyásolná a különböző tagállamokban már meglévő szabadságot;mivel az ilyen összehangolás csak a gazdaságilag legfontosabb együttes biztosítási üzleti műveleteket érinti, vagyis azokat, amelyek természetüknél vagy méretüknél fogva nemzetközi együttes biztosítási tevékenységgel fedhetők le;mivel ez az irányelv ilyen módon az első lépést jelenti az összes, a szolgáltatások nyújtásának szabadsága alapján folytatható tevékenység összehangolása felé; mivel ez az összehangolás valójában egy, az életbiztosítás körén kívül eső egyéb közvetlen biztosítási tevékenységre vonatkozó törvényi, rendeleti és közigazgatási rendelkezések összehangolását célzó második irányelv meghozatalára vonatkozó javaslat tárgya, és a szolgáltatások nyújtása szabadságának hatékony gyakorlását elősegítő rendelkezéseket tartalmaz, és amelyet a Bizottság a Tanácshoz 1975. december 30-án juttatott el [3];mivel a vezető biztosító a kárigények megítélésére, illetve a teljesítendő kárigényekre képezendő tartalékok minimális összegének meghatározására nézve kedvezőbb helyzetben van, mint a többi együttes biztosító;mivel folyamatban van egyes biztosítóintézetek felszámolása; mivel rendelkezni kell arról, hogy felszámolás esetén a Közösség együttes biztosítási szerződéseinek kedvezményezettjei egyenlő bánásmódban részesüljenek más biztosítási üzletek kedvezményezettjeivel, tekintet nélkül e személyek nemzetiségére;mivel a közösségi együttes biztosítási területén különleges együttműködésre van szükség mind a tagállamok illetékes ellenőrző hatóságai, mind a Bizottság és ezek között a hatóságok között, mivel bármely gyakorlatot, amely az irányelv céljának nem helyes alkalmazására utal, az ilyen együttműködés során meg kell vizsgálni,ELFOGADTA AZ IRÁNYELVET:I. CÍMÁltalános rendelkezések1. cikk(1) Ez az irányelv azokra a 2. cikkben említett közösségi együttes biztosítási tevékenységekre alkalmazandó, amelyek az életbiztosítás körén kívül eső közvetlen biztosítási tevékenység megkezdésével és folytatásával kapcsolatos törvényi, rendeleti és közigazgatási rendelkezések összehangolásáról szóló, 1973. július 24-i első tanácsi irányelv [4] (a továbbiakban: "első összehangolási irányelv") mellékletének az A. 4., 5., 6., 7., 8., 9., 11., 12., 13. és 16. pontjában felsorolt kockázatokra vonatkoznak.Azokra a közösségi együttes biztosítási tevékenységekre azonban, amelyek az A. 13. pont alatt felsorolt kockázatokra vonatkoznak, és amelyek a nukleáris energia vagy gyógyszeripari termékek által okozott károkat érintenek, az irányelv nem alkalmazható. A gyógyszeripari termékekből eredő károk elleni biztosítás kizárását az ezen irányelvről szóló értesítéstől számított öt éven belül a Tanács felülvizsgálja.(2) Ez az irányelv az (1) bekezdés első albekezdésében említett kockázatokra alkalmazandó, amelyek természetüknél vagy méretüknél fogva számos biztosított részvételét feltételezik.Az ezen elv alkalmazása közben felmerülő bármely nehézséget a 8. cikknek megfelelően kell megvizsgálni.2. cikk(1) Ez az irányelv csak azokra a közösségi együttes biztosítási tevékenységekre alkalmazandó, amelyek megfelelnek a következő feltételeknek:a) a kockázatot, az 1. cikk (1) bekezdésének értelmében, egyetlen szerződés fedi le egy átfogó díj fizetése mellett, és ugyanarra az időszakra két vagy több biztosítóintézet (a továbbiakban "együttes biztosítók") biztosítja, ezek mindegyike a saját nevében jár el és közülük az egyik a vezető biztosító;b) a kockázat helye a Közösségen belül található;c) a kockázat fedezése céljából a vezető biztosító rendelkezik az első összehangolási irányelvben meghatározott feltételeknek megfelelő engedélyekkel, vagyis úgy tekintendő, mintha ő fedezné a teljes kockázatot;d) az együttes biztosítók közül legalább az egyik olyan központi irodán, ügynökségen vagy fióktelepen keresztül vesz részt a szerződésben, amelyet egy, a vezető biztosítóétól eltérő tagállamban létesítettek;e) a vezető biztosító az együttbiztosítási gyakorlatban a vezetői szerepet teljes egészében magára vállalja, különös tekintettel a biztosítási feltételek és díjak meghatározására.(2) Azokat az együttbiztosítási műveleteket, amelyek nem felelnek meg az (1) bekezdésben meghatározott feltételeknek, vagy az 1. cikkben felsorolt kockázatokon kívüli egyéb kockázatokat fedeznek, továbbra is az ezen irányelv hatálybalépésekor érvényes nemzeti jogszabályok alapján bírálják el.3. cikkCsak az ezen irányelvben felsorolt rendelkezések szabályozzák az olyan biztosítóintézetek azon jogát, hogy részt vehessenek a közösségi együttes biztosításban, amelyek egy tagállamban székhellyel rendelkeznek, és amelyekre vonatkoznak az első összehangolási irányelv előírásai, és amelyek ezeknek az előírásoknak eleget tesznek.II. CÍMA közösségi együttes biztosítás feltételei és eljárásai4. cikk(1) A biztosítástechnikai tartalék összegét a különböző együttes biztosítók határozzák meg annak a tagállamnak a szabályai szerint, amelyben a székhelyük van vagy, ha ilyen szabályok nincsenek, akkor az adott állam gyakorlata alapján. Mindazonáltal, a várható kárigényekre elkülönített tartalékalapnak legalább akkorának kell lennie, mint a vezető biztosító által annak az államnak a szabályai vagy gyakorlata alapján meghatározott összeg, amelynek a területén a vezető biztosító székhelye van.(2) A különböző együttes biztosítók által létrehozott biztosítástechnikai tartalékot az ahhoz rendelt eszközök testesítik meg. Azok a tagállamok azonban, amelyekben a társbiztosítók székhelye van, lehetővé tehetik a hozzárendelt eszközökre érvényes szabály enyhítését annak érdekében, hogy a biztosítóintézetek hatékony és eredményes irányításának kívánalmait figyelembe vegyék. Ezeket az eszközöket a biztosító választása szerint vagy azokban a tagállamokban kell elhelyezni, amelyekben az együttes biztosítók székhelye van, vagy abban a tagállamban, amelyben a vezető biztosító székhelye található.5. cikkA tagállamok biztosítják, hogy a területükön található együttes biztosítók statisztikát vezessenek a közösségi együttes biztosítási tevékenysége terjedelméről és a tevékenységgel érintett országokról.6. cikkA tagállamok felügyeleti hatóságai szoros együttműködésben dolgoznak ezen irányelv végrehajtásán, és egymást az e célból szükséges valamennyi adattal ellátják.7. cikkAbban az esetben, ha a biztosítóintézet felszámolásra kerül, a közösségi együttes biztosítási szerződésekben való részvételből származó tartozásokat ugyanolyan módon kell kiegyenlíteni, mint az adott biztosítóintézet egyéb biztosítási szerződéseiből származókat, tekintet nélkül a biztosított és a kedvezményezettek nemzetiségére.III. CÍMZáró rendelkezések8. cikkA Bizottság és a tagállamok illetékes hatóságai szorosan együttműködnek abból a célból, hogy bármely, az irányelv végrehajtása során felmerült nehézséget megvizsgáljanak.A tagállamok az együttműködés során vizsgálat tárgyává teszik különösen azokat a gyakorlatokat, amelyek jelezhetik, hogy az irányelv és különösen az 1. cikk (2) bekezdése és a 2. cikk rendelkezéseinek a célját nem tartják szem előtt, vagy úgy, hogy a vezető biztosító nem vállalja el az együttes biztosítási gyakorlatban a vezető szerepet, vagy úgy, hogy a kockázatok nem egyértelműen kívánják meg két vagy több biztosító részvételét azok fedezésében.9. cikkA Bizottság az irányelvről szóló értesítést követő hat éven belül a közösségi együttes biztosítás fejlődéséről szóló jelentést terjeszt a Tanács elé.10. cikkA tagállamok úgy módosítják nemzeti rendelkezéseiket, hogy ennek az irányelvnek az értesítéstől számított 18 hónapon belül megfeleljenek, és erről haladéktalanul tájékoztatják a Bizottságot.A módosított rendelkezések az értesítéstől számított 24 hónapon belül alkalmazandók.11. cikkEnnek az irányelvnek az értesítését követően a tagállamok gondoskodnak arról, hogy közöljék a Bizottsággal azokat a főbb törvényi, rendeleti és közigazgatási intézkedéseiket, amelyeket az ezen irányelv által szabályozott területen fogadnak el.12. cikkEnnek az irányelvnek a tagállamok a címzettjei.Kelt Brüsszelben, 1978. május 30-án.a Tanács részérőlaz elnökI. Nørgaard[1] HL C 60., 1975.3.13., 16. o.[2] HL C 47., 1975.2.27., 40. o.[3] HL C 32., 1976.2.12., 2. o.[4] HL L 228., 1973.8.16., 3. o.--------------------------------------------------